Ricard Gili | Poesia o quan els auguris es compleixen\n20 Mar Poesia o quan els auguris es compleixen\n“Alguna vegada li he dit ‘amb lu jove que ets i que ja hagis sentit i pensat aquetes coses…’. La veritat és que a vegades em fa una mica de por tot això que escriu”.\nLa frase és de la mare de la Glòria Coll, poeta riudomenca amb una trajectòria literària ja premiada, tot i que encara no arriba a la trentena. Inesperadament em trobo parlant amb ella sobre la maduresa vital de la seva filla, a qui amb prou feines coneixo. És al final de la IV Senallada de Mots, la trobada de poetes riudomencs que organitza el Cerap, en què la Glòria ha participat amb un vídeo enregistrat des d’Utrech, on viu. El cert és que més enllà de la frase inicial, a la mare de la Glòria se la nota serena quan parla de la seva filla, com si sapigués que darrera la duresa de la seva poesia -ella mateixa la qualifica així- hi ha una persona que sap on pelsiga (trepitja, pels forasters).\nAquest és un dels seus poemes, publicat a Territori inhabitable.\nInici al caos\nLa impotència és un plat d’anguiles\nque se’m menja l’estómac.\nLa por no sap el nom de les coses.\nTinc gana perquè hi ha un cuc\na dintre que devora el que troba.\nLa parsimònia de quan camino\nno la provoquen les cames.\nTota la llenya que he anat guardant,\nper a què.\nLa desesperació és ortiga\non hi ha hagut sang.\nEl peix que em creix a dintre\nno és un lluç ni un seitó,\nque és més aviat allargat\ncom una serp d’aigua\ni es va entaforant\nalla on hi havia l’intestí.\nAquest cos que tinc\nha estat fet per a engendrar.\nEntre la dotzena de participats a la Senallada de Mots hi abunden els que ja superen els seixanta-cinc anys. El que més em sorprèn -poc acostumat a això en el meu entorn- és la naturalesa amb la qual serveixen sobre una safata els seus sentiments, somnis i frustracions perquè tothom els pugui olorar. Parlo, per exemple, del Josep M. Riu, el Salvador Mestre i la Maria López.\nI arriba el torn de l’Alba Ruiz, de llarg la més jove de tots. Vint-i-un acabats de fer i amb un premi literari ja sota el braç. La criden, s’aixeca i es col·loca davant el públic. Es mig amaga rera una cabellera fosca, clava els ulls a la pantalla freda del telèfon mòbil -on porta escrits els versos- i neguitosa deixa anar aquest poema:\nNo es perd mai res.\nNi el jersei, ni el bikini roig,\nni tan sols l’amor, es perd.\nS’amaguen perquè creguem que res té sentit,\ni deixem de buscar.\nPerò ja ho diuen,\nque les coses es troben just quan es deixen de buscar.\nI em fa tanta por,\ntrobar-te el braç a les capses on guardo les tovalloles d’estiu,\nquan ja no pensi en tu.\nJust acaba de llegir el poema i jo -encara assegut a la sala d’actes del Cerap- ja estic obrint una de les meves capses. Hi veig un braç que m’és familiar. Els auguris de l’Alba Ruiz s’han complert.\nPD. Gràcies a l’Alba per cedir-me el poema per publicar-lo al meu blog.\nAlba Ruiz Glòria Coll\nAquest blog és un quadern que escric a estones. Hi parlo de Riudoms -el meu poble-, de comunicació i de política.\nUna foto que no s’hauria d’haver fet mai\n04 Desembre, 2016\n© Ricard Gili 2019 | Política de cookies


4 min. Barcelona 08/11/2017 13:27\n651x366 Ramon Espadaler i Miquel Iceta, durant l'acte de presentació de les "Portes obertes del catalanisme" / MARIA BELMEZ / ACN Ramon Espadaler i Miquel Iceta, durant l'acte de presentació de les "Portes obertes del catalanisme" / MARIA BELMEZ / ACN\nL'exlíder d'Unió Ramon Espadaler serà el número 3 de la llista per Barcelona del PSC a les eleccions del 21-D. La incorporació del també exconseller d'Interior a la candidatura dels socialistes s'emmarca en l'acord que el partit de Miquel Iceta ha tancat amb Units per Avançar -formació sorgida de l'extinta UDC- per intentar aglutinar el catalanisme moderat als comicis d'aquest desembre.\n540x306 El primer secretari i candidat del PSC al 21-D, Miquel Iceta, i el president d'Units per Avançar, Oriol Molins, a la roda de premsa d'aquest dimecres / M.T. El primer secretari i candidat del PSC al 21-D, Miquel Iceta, i el president d'Units per Avançar, Oriol Molins, a la roda de premsa d'aquest dimecres / M.T.\nEspadaler: "Ni el PSC se n’ha anat cap al centre ni nosaltres cap a l’esquerra"


Jan Rubio, a semifinals de cadets del Sasco Extress Pere Masip de l’Academia Sánchez-Casal\nLa classificació per a les semifinals cadets de Jan Rubio al Sasco Express Pere Masip 2109-Open Gran Slam que es disputa a l’Academia Sánchez Casal va ser la nota més destacada de la jornada de tennis dels nostres representants. Jan Rubio ho va aconseguir en derrotar Carles Solana (CN Lleida) per 6-7, 6-3 i 6-2.\nPel que fa al Trofeu Aniversari, els nostres jugadors i jugadores van tenir una notable actuació, destacant Nil Rubio, que es va classificar per a la final aleví masculí en batre successivament el seu company Eloi Pericón i Juan A. Mayoral (Sícoris). També van superar ronda Xavi Fernández, Nil Jiménez, Roger Talavera i Óscar Traid, mentre que Alejandra Carmona va caure en cadets però va avançar en infantil consolació, i Carla Asensio i David Gálvez van ser eliminats.\nPel que fa a l’apartat d’equips, l’absolut masculí va perdre en la fase final de la Lliga Catalana per 3-2 davant el CT Tarragona, en una eliminatòria que es va decidir en el darrer doble amb un 10-8 advers en el tie break de desempat. Malgrat tot, cal destacar la bona actuació de l’equip format per Jordi Buira, Icar Caselles, Albert Feliu i Llorenç Lladonosa.


07/01/2018 a les 05:08\n© Nit de Reis\nEs coneix com a Treva de Nadal un breu alto el foc no oficial que va tenir lloc l’any 1914, durant la I Guerra Mundial. Va començar la nit del 24 de desembre del 1914, quan els alemanys van decorar les seues trinxeres i es van posar a cantar Stille Nacht (Nit de pau). Soldats d’un i altre bàndol van fer cap a camp obert per intercanviar petits obsequis i enterrar els cossos insepults. Aquesta treva apareix escenificada en diverses pel·lícules (Oh What a Lovely War, la francesa Joyeux Noël o el vídeo de Paul McCartney Pipes of Peace). Malauradament, a Catalunya no hi ha hagut enguany una Treva de Nadal. Algunes criatures hauran passat la Nit de Reis sense els seus pares, perquè les ambicions polítiques –els números, més ben dit– dels uns estan fets precisament comptant amb l’empresonament o l’exili dels altres.\nFer-se gran contra la vida és una mala passada. La frase és d’una amiga que va perdre la seua mare, quan era una nena. Ella no tenia por perquè –deia– “Què m’ha de fer por si es va morir ma mare, quan tenia sis anys?” De què tindran por –quan siguin grans– aquests xiquets que s’han quedat sense pare, la Nit de Reis?, em pregunto jo avui.\nAlguns segurament voldríeu que Nadal ja hagués passat. No us agrada aquest balanceig de dues setmanes entre l’optimisme i la melancolia. Penseu que la majoria tenim –almenys–aquesta opció de mirar els ulls dels infants, on es reflecteix la il·lusió de la nostra infantesa. No recordo cap Nadal trist, quan penso en la meua, d’infantesa. I segurament n’hi devia haver. Però ara que m’he fet gran m’adono que la majoria de nosaltres vam tenir la sort de tenir uns pares, una família o algun personatge especial, capaços d’amagar les seues febleses, “per no pesar als altres, i donar-los suport i vigor”, en paraules de Claudio Magris.


La Setmana de la Mobilitat clou amb el compromís de consensuar un pla d’acció per pacificar el trànsit a les escoles | Ajuntament de Palau-solità i Plegamans\nLa Setmana de la Mobilitat clou amb el compromís de consensuar un pla d’acció per pacificar el trànsit a les escoles\nDivendres a la tarda va tenir lloc el darrer acte de la 3a Setmana de la Mobilitat de Palau-solità i Plegamans, que aquest any ha treballat diversos temes englobats sota l’epígraf Voluntariat, gent gran i entorn escolar. Precisament, aquest divendres va tenir lloc a l’auditori de la Comissaria de la Policia Local la taula rodona sobre l’entorn escolar al municipi. Hi van prendre part representants de l’Ajuntament i de la comunitat educativa. La tarda de treball va culminar amb el compromís de totes les parts de consensuar un document que on s’identifiquin les accions prioritàries per millorar la mobilitat i la seguretat viària a l’entorn dels centres educatius. Aquest document ha de recollir les aportacions de totes les parts i ha d’especificar les accions a dur a terme en cadascun dels diversos centres. Es preveu que pugui veure la llum en un o dos mesos.\nÀngels Marcuello, Alcaldessa Accidental durant la setmana passada, Tinenta d’Alcaldia de Territori i Medi Ambient i regidora de Seguretat Ciutadana, va ser una de les persones que van formar part d’aquesta sessió de treball. Posa en relleu la importància d’aquesta taula rodona dins el global de la Setmana de la Mobilitat “en ser l’activitat més pragmàtica, més enfocada a les situacions quotidianes del municipi i de la qual han sorgit idees que cal madurar però que es poden aplicar sobre el terreny en breu”. La regidora valora també com a molt positiva “l’actitud constructiva i molt participativa de totes les persones que van acudir-hi”. Tal i com avança Marcuello, “la comunitat educativa de cada centre escolar remetrà a l’Ajuntament les propostes que considerin més adequades per millorar la mobilitat i la seguretat viària a l’entorn de cadascun d’ells”.\nLa sessió va començar amb l’anàlisi dels problemes més importants en les entrades i sortides dels diversos centres escolars del municipi. En primer lloc, es van apuntar conductes incíviques d’uns pocs conductors, com dur els nens en cotxe fins a la mateixa porta del centre en lloc d’estacionar-lo uns metres enllà. A banda d’això, es va identificar com a problema general el gran volum de vehicles que acudeixen a la mateixa hora als centres escolars, per la qual cosa consideren que és cabdal el canvi d’hàbits en mobilitat. Així, es preveu que les primeres mesures s’enfoquin a la conscienciació de mares i pares o de les persones que duen els alumnes a l’escola o l’institut. També es va parlar de mesures vinculades a la via pública i l’urbanisme, si bé es considera que, en general, els carrers de l’entorn de les escoles del municipi tenen unes bones condicions de seguretat i mobilitat, i més encara des que l’Ajuntament ha començat a fer obres de millora seguint les recomanacions de l’estudi Camins Escolars que la Diputació de Barcelona va lliurar al consistori.\nA més d’Àngels Marcuello, i per part del consistori, van participar en aquesta sessió de treball el Coordinador de l’Àrea Municipal de Seguretat Ciutadana, l’Inspector en Cap de la Policia Local, el Sergent de la Policia Local, el Caporal de la Unitat de Mobilitat Segura i dos tècnics de l’Ajuntament, d’Ensenyament i de Via Pública. Van compartir taula de treball amb els directors de les escoles Can Cladellas i Josep M. Folch i Torres i amb set persones representants de les AMPA\nCom a balanç de la 3a Setmana de la Mobilitat, Àngels Marcuello explica que “ha estat una Setmana on s’ha comptat amb l’aportació de professionals d’un alt perfil tècnic, per la qual cosa ha estat molt interessant i profitosa”. Marcuello posa en relleu el bon nivell de les jornades i els continguts, en una edició en la qual s’ha reduït notablement la dotació per dur-la a terme. “No hem d’oblidar que la Setmana de la Mobilitat és un esdeveniment molt ambiciós però que som un Ajuntament modest que no té els mitjans que poden tenir consistoris de municipi.\nÀngels Marcuello i Xavier Virgili presenten la jornada 'Voluntariat, gent gran i entorn escolar'\nUna de les darreres millores en l'entorn escolar: l'ampliació de la vorera en una de les portes de l'Escola Folch i Torres


TROBADA DE CATEQUISTES – ALCÚDIA – 2014\nPublished on 11 de febrer de 2014 per catequesismallorca\nDes de fa uns anys, entorn de la festa de la Beata Francinaina Cirer, patrona dels catequistes de Mallorca, aprofitam per fer una trobadeta de tots els catequistes, per tal d’animar-nos tots junts, donant gràcies a Déu per aquest bell servei de la catequesi, tant als nins i joves, com als adults, i a les famílies.\nL’horari de la trobada seria el següent: 17:00: Arribada al Col·legi Ntra. Sra. de Consolació de les Agustines. 17:15: Tallers. 19:00: Partim tots junts cap a la parròquia. 19:30: Celebració de l’Eucaristia. 20:30: torrada al Col·legi i vetlada popular.\nFixau-vos que l’horabaixa, abans de la celebració tendrem dos tallers: 1)Taller d’interioritat: com treballar la intel·ligència espiritual amb els nins i adolescents?, per part del P. Lenin Vladimir, teatí. 2)Taller de cants catequètics, per part de Mn. Salvador Gras, delegat de catequesi de Girona.\nCada catequista haurà d’elegir entre els dos tallers. I, si alguna catequista ve amb nins, sapigueu que hi haurà servei de guarderia.\nTambé vos proposam que cada equip de catequistes dugui un dolç per compartir llavors al sopar. Seria bo que el duguéssiu tallat. La parròquia d’Alcúdia i la Delegació preparen la torrada.\nEl que sí que és molt necessari és que ens aviseu abans de quants sou i a quin taller voleu participar. Per això posau-vos en contacte amb Secretaria General al 971 213 100 extensió 133 o a l’adreça electrònica: casaesglesia@bisbatdemallorca.com\nAnterior Francesc Torralba: “Sense alegria no es pot comunicar l’Evangeli”\nSegüent Centenars de catequistes participen a una trobada de germanor a Alcúdia


Dia de la 'Raza', però quina raça?? ~ EbreDigital.cat\nDia de la ‘Raza’, però quina raça??\nEster Martí Accensi2018-10-08T18:20:25+02:008 d'Octubre de 2018|Firmes ebredigital.cat| Terres de l'Ebre|12 D'OCTUBRE|0 Comentaris\nEl 12 d’octubre ve a ser la Fiesta Nacional o Fiesta de la Hispanidad, el “descobriment d’Amèrica”, etc. Per a les Espanyes…\nEls que ja tenim una edat ho vam aprendre així a l’escola, ja forma part del nostre imaginari.\nPerò, avui dia, ja comença a ser cosa passada. Fins i tot, en alguns organismes pots fer festa o no fer-ne, perquè ja es considera que no hi ha res per celebrar, ans al contrari.\nI per als americans del sud? Els presumptes “descoberts”? Per a ells és la història de la ignomínia. Alguns dels meus alumnes sud-americans em diuen que aquesta festa no vol dir res, perquè ells ja estaven allà molt abans del 1492, per si algú no ho sabia.\nI, encara més, avui, en la majoria de col·legis i instituts d’Amèrica Llatina, aquesta data s’explica com a reconeixement de la “diversitat”. És a dir, la diversitat entesa com un molt petit i tardà reconeixement a minories indígenes que, a partir del 1492, han patit genocidi, espoli i colonització.\nPerò la història que hem après en aquesta banda de l’Atlàntic parla de viatgers i descobridors que van arribar al “Nou Món” encapçalats per un mariner aventurer enviat per la Corona de Castella. Aquesta manera eurocèntrica i excloent d’explicar la història ha deixat de banda els habitants autòctons, que ja vivien a Amèrica abans que hi arribessen els europeus. I també el saqueig a gran escala dels recursos naturals, el genocidi o, fins i tot, el vertader origen de Colom, genovès o català, tot i que sempre ens han dit que era castellà.\nA Amèrica i a Europa, la història ja s’explica d’una altra manera. Però no fa més de 10 o 15 anys.\nPer exemple, a l’Argentina ja no és obligatori saber-se de memòria els noms de les tres naus de Colom. I encara menys s’explica el conte que diu que Colom va regalar “vidrets de colors” als indígenes que el van rebre en una illeta de les Antilles. Aquesta història ha quedat al cap de tots els argentins que es van educar durant la dictadura militar (1976-1983) i els primers anys de la democràcia. Però no va ser fins al 2010 en què el 12 d’octubre va deixar de dir-se “Día de la Raza” per “ofensivo y discriminatorio”. Un decret va canviar-ne el nom pel de “Día de la Diversidad Cultural Americana”. És a dir, fa poc temps que es revisa la història i encara de forma lleu.\nEl canvi de nom de la infausta diada també ha obligat molts estats a canviar els continguts històrics impartits a l’escola. Ara el 12 d’octubre s’usa per explicar la cultura precolombina (abans de Colom). Així, els xiquets argentins ja no dibuixen les 3 caravel·les, sinó la Wiphala, la bandera de molts colors que representa la diversitat cultural.\nAl Perú, Colom ha perdut pes a l’assignatura d’història: “El 12 de octubre es una fecha cívica en el calendario escolar, però no es un día festivo”. Fins i tot hi ha professors que diuen que “los españoles vinieron a llevarse todo y a subyugarnos”.\nJa no es demana als xiquets dibuixar i pintar Colom i les tres caravel·les, tal com també fèiem aquí els xiquets nascuts en la dictadura.\nUn altre exemple d’etnocentrisme són les anàlisis sobre la identitat dels habitants de Mèxic, que van més enllà de la qüestió cultural o històrica. L’estudi Diversidad genómica en México: pasado indígena y mestizaje, fet pel Departament de Genètica de la Universitat de Stanford, assenyala que al voltant del 10% de la població mexicana pertany a algun grup indígena, cosa que significa que la majoria dels mexicans (més del 90%) no s’identifiquen com a part d’aquesta diversitat autòctona, sinó com a mestissos. La diversitat a Mèxic descarta una definició única de raça al segle XXI: l’estudi genòmic hi troba gens de raça negra, asiàtica i blanca. De fet, això passa a tot el continent.\nPer tant, en podem extraure que, d’aquells habitants autòctons que “van descobrir” al 1492, en queden ben pocs descendents.\nHispanitat? Avui, el 12 d’octubre s’explica a Amèrica com a assalts, genocidi i colonització\nDía del Descubrimiento de América, altres l’anomenen el Día de la Resistencia Indígena, però oficialment s’anomena Día del Encuentro de Dos Mundos, encara que és més conegut com el Día de la Raza. En fi, eufemismes i més eufemismes que amaguen la gran colonització.\nA Colòmbia, alguns llibres que s’usaven als col·legis s’han eliminat. Ha canviat la manera d’explicar la història: els mestres coincideixen des de fa uns anys que el “descobriment” no només va ser un espoli, sinó que va ser un assalt a la identitat, a la cultura.\nAra aquest dia s’hi celebra com a Día de la Raza, amb respecte envers els indígenes. Es parla de les arrels culturals i els alumnes fan representacions sobre la vida dels pobles originaris. A més, el mateix dia se celebra el Día Nacional del Árbol i això serveix per plantar arbres i conèixer la riquesa de la natura. Me pareix una bona opció.\nAixí, el pensament imperant fins al segle XIX solia lligar família, tribu, grup i nació a través de la sang. Per això, també a l’Estat espanyol durant moltes generacions hem après així la història. Espanya com a “una grande y libre”, amb una sola llengua, cultura i identitat.\nPerò, avui dia, a l’escola ja no es parla ni d’una raça, ni d’una sola identitat. La part biològica és diversa, la identitat s’associa més a les cultures. Per sort, les identitats actuals van més enllà de races i nissagues.\nAra ja no parlem ni d’una ètnia ni d’una sola identitat, ni d’una sola llengua, ni d’una sola cultura.\nMentrestant, l’eurocentrisme continua amagant un genocidi a gran escala silenciat i encara poc reconegut.


Peülles Vilanova de la Sal | Club excursionista les Peülles del Montsec\nset. 16, 2018 / Cap Commentari\nPeülles Vilanova de la Sal\nLa cursa Les Peülles – Vilanova de la Sal es va celebrar el diumenge 9 de setembre amb un gran èxit de participació. A les 8:30 h es va donar el tret de sortida per als participants a la cursa on van pujar i baixar el Montroig amb la companyia dels caminadors que van sortir un quart d’hora més tard.\nPel camí els esperaven dos avituallaments líquids i sòlids per a reanimar-los. A l’arribada no hi podia faltar el fisioterapeuta i un bon entrepà. Després d’un remull a la piscina es va fer entrega de trofeus als campions i campiones de cada categoria.\nDes del club volem agrair la participació a tots els atletes i col·laboradors de la cursa.\nClica la imatge per a veure àlbum 1\nClica la imatge per a veure àlbum 2\nClica la imatge per a veure àlbum 3\nClica la imatge per a veure àlbum 4\nThis entry was posted in General and tagged 2018, Montroig, Vilanova de la Sal. Bookmark the permalink.\nParticipació Peüllaira a la Matagalls Montserrat 18 →


jocs d'aeroports - jugar en Game - Game\nAeroport joc lliure, aquest simulador, l'adreça lògica dels subjectes econòmics. Per reproduir qualsevol diversió, simplement obrir-lo en línia i gaudir de l'acció. Construir l'aeroport de la ciutat i prendre els avions d'aterratge, presentar-los al nou vol, arribant a ser un gerent. Apreneu com començar a l'hangar i es mostra a la pista. Més avions són indispensables durant la guerra i ndash; Deixen caure bombes sobre objectius enemics. Durant un incendi, avionetes foc van ruixar la barreja, i les plagues d'insectes i ndash; pesticides. També pot esdevenir un assistent de vol i els passatgers per transportar productes.\nDivertit aeroport viatger\nEl Dr. Aeroport de Panda\nGerent de la ciutat aeroportuària\nJocs Aeroport per categoria:\nÚltim jocs d'aeroports\nJocs Tot jocs d'aeroports\nEl primer, el primer i ndash; avions\nPel trànsit frenètic a les carreteres és impossible acostumar-se a ells, tot i que el percebem com una part integral de la nostra vida quotidiana, i alguns controladors s'han convertit en autopistes asos reals i hàbilment maniobrar enmig del flux d'automòbils. I si aquesta situació sembla ser més o menys familiar, el pandemònium d'avions a l'aeroport i ndash; i una altra molt diferent nivell d'experiència i habilitats dels altres conductors. Jocs ofereixen aeroport comprovar de primera com un pilot i aterrar un avió o helicòpter a la pista sense agafar un altre ocell d'acer sense aixafar qualsevol empleat dels assistents despullar-se i transport de càrrega. Si vostè ha vist en pel·lícules com realitzar un aterratge d'emergència avions de passatgers amb tren d'aterratge danyat o ala, tanc buit de combustible i altres problemes, es pot tractar de repetir tal gesta heroica, l'obertura d'aeroports jocs gratuïts.\nA partir de les situacions d'emergència, no anem a espantar a vostè, és només un dels temes favorits del cinema, que també es reflecteix en el món virtual. Els que prefereixen una més positiva, oferim simulacions, que sovint es produeix i l'orientació econòmica. Convertir-se en un gerent, vostè es convertirà en un conductor, un gran director d'orquestra i ndash; el funcionament de l'aeroport. Ara només depèn de tu:\nEl treball coordinat de tots els serveis\n, així com la seguretat dels passatgers.\njugabilitat emocionant aeroport\njoc online aeroport es posa sota pressió de temps constant, on qualsevol error pot conduir a una tragèdia irreparable. Molts vols sol·licitant permís per aterrar i has de donar una indicació clara on els pilots per guiar al seu cotxe. Cada pista està dissenyat per a una classe específica de les aus de ferro – la seva distància de pes, mida, velocitat i funcionament. Per avions més grans necessiten més espai per maniobrar i més petits poden planificar o enlairar des d'una àrea més petita. A vegades, cobrint la ruta no pot suportar enormes càrregues i perdre tot el seu valor, i vostè ha de mirar cap a fora per a la seva reparació oportuna.\nexerceixen Airport Game en la construcció i la disposició és particularment interessant. Abans d'espai buit, on es necessita per construir un aeroport en tota regla i connectar-lo amb les carreteres de la ciutat, de manera que els passatgers poden prendre avantatge dels seus serveis. Què convenient seria un missatge similar a l'edifici en si, més gent va a recórrer al seu servei. Segurament vostè està familiaritzat amb el principi d'aquest joc, i no serà difícil comprendre les necessitats i estil de joc. A poc a poc, tindrà oportunitats addicionals per adquirir coses útils per equipar tota la qualitat en el seu millor moment. I com la construcció i la propietat de l'aeroport i ndash; és una de les empreses més grans en el desenvolupament reeixit i grans guanys, pot obrir diversos aeroports i esdevenir un monopoli en aquesta indústria.\nJocs sobre l'aeroport, us convidem a convertir-se en un pilot de l'aeronau, oferint no només tractar de posar un gran cotxe, però també ho fan en l'hangar o retirar. Tasca no és fàcil, perquè fins i tot l'aparcament, no tots són capaços, i per fer front a l'aeronau, cal comptar amb un toc real i ser professional. Més jocs d'aeroport t'ensenyen com reparar l'aeronau, que segueixen a servir-nos i es van quedar fora de perill. De vegades, els cotxes es veuen molt fabulós, com ve un dibuix animat i xerrar amb ells dóna plaer addicional. Aquí n'hi ha un que li va fer l'ullet, llavors està a punt per a l'enlairament.


Arxius de barcelona | Pàgina 2 de 8 | Diari La República Checa\n3 acusats i un centenar de policies… comença el judici contra els jihadistes\nUn periodista del digital larepublicacheca.cat està acreditat per fer la cobertura del judici terrorista des de l’interior de l’Audiència Nacional\nAquest dimarts, 10 de novembre, començarà a l’Audiència Nacional el judici pels atemptats terroristes de Cambrils i Barcelona el 17 d’agost del 2017. Al banc dels acusats s’hi asseuran els tres únics supervivents de la cèl·lula que suposadament va causar els atacs: Mohamed Houli Chemlal, ferit a l’explosió d’Alcanar; Driss Oukabir, detingut a Ripoll, i Said Ben Iazza, arrestat a Vinaròs (Castelló).\nEl Ministeri Públic els demana penes d’entre vuit i 41 anys de presó per organització terrorista, tinença i fabricació d’explosius i conspiració per fer estralls.\nD’acord amb la investigació, cap dels tres no va participar directament en els atemptats, motiu pel qual l’Audiència no els va processar per l’assassinat de les 16 persones que van morir en els atemptats ni tampoc per les lesions al més del centenar de ferits.\nAquesta qüestió diferencia les acusacions, ja que la majoria de les particulars, que representen les víctimes dels atacs, les dues populars – l’Associació de Víctimes del Terrorisme i l’Associació 11-M Afectats pel Terrorisme – i l’Ajuntament de Cambrils els acusen d’assassinat i els demanen presó permanent revisable. En canvi, tant el govern de la Generalitat com l’Ajuntament de Barcelona s’han alineat amb la fiscalia i no presenten l’acusació per delicte d’assassinat.\nAlfonso Guevara presidirà el tribunal\nLa resta dels integrants de la cèl·lula van morir abatuts pels Mossos – com el conductor de la furgoneta que va causar l’atropellament massiu a la Rambla – o bé en l’explosió d’Alcanar amb l’imam de Ripoll, Abdelbaki es Satty, que la investigació situa com el cap de la cèl·lula.\nDesprés de les compareixences dels tres acusats – que estan en presó incondicional des que se’ls va detenir – començarà la fase testifical en què hi ha citats més d’un centenar d’agents dels Mossos d’Esquadra que van fer els atestats policials, per exemple, sobre el buidatge dels telèfons mòbils dels membres del grup terrorista, les detencions dels acusats o bé sobre el patrimoni i el finançament de la cèl·lula jihadista.\nTambé declararan desenes de testimonis dels atacs, entre els quals Mohamed Aalla, germà de dos dels suposats gihadistes morts, i Salh el Karib, propietari d’un locutori de Ripoll. Tots dos van ser detinguts i van estar investigats, tot i que el jutge instructor Fernando Andreu els va deixar en llibertat provisional amb càrrecs i, finalment, no formen part de la causa.\nMohamed Aalla era el propietari del cotxe Audi A3 amb què cinc membres de la cèl·lula van causar l’atropellament al passeig marítim de Cambrils, mentre que Salh el Karib era el responsable d’un locutori de Ripoll des d’on es van comprar bitllets d’avió per a l’imam Abdelbaki es Satty.\nEn la fase de les proves pericials, que començaran a principis de desembre, compareixeran diversos metges forenses i facultatius de l’Institut de Medicina Legal i Ciències Forenses de Catalunya que van fer les proves d’ADN per identificar les persones mortes a Alcanar després de l’explosió. També compareixeran dos forenses del Marroc que van acreditar, mitjançant un informe pericial, que l’imam de Ripoll va morir a la casa d’Alcanar, ja que hi van trobar part d’una de les orelles.\nS’asseuran a la sala de vistes…\nJudici fins al desembre\nLa vista oral – que se celebra a la seu de San Fernando de Henares – començarà aquest dimarts i s’allargarà amb les proves pericials almenys fins al 16 de desembre, que és fins quan, a hores d’ara, hi ha sessions assenyalades, segons informa l’Audiència Nacional. A partir d’aquesta data, s’haurà de celebrar la fase de les conclusions definitives, els informes finals de totes les parts així com l’últim torn de paraula dels acusats. D’aquesta manera, el judici es podria allargar fins a finals d’any.\nAjornen el Mobile World Congress al juny del 2021\nEl Mobile World Congress (MWC) no es realitzarà el proper 1 a el 4 de març del 2021 com estava previst. El president de la GSMA, organització encarregada de la seva posada en marxa, John Hoffman, ha de comunicar la decisió de traslladar l’esdeveniment a l’estiu.\nL’augment de contagis per Covid-19, les noves restriccions als viatges internacionals i els dubtes que existeixen sobre l’arribada de la vacuna davant d’una segona o tercera onada de positius massius, fan impossible pensar que l’esdeveniment sigui una realitat al març de l’any vinent.\nD’aquesta manera, el MWC tindrà lloc el 21 de juny i en format semiprescencial, una de les opcions que estudiava l’organització davant l’augment de el risc sanitari. L’objectiu de la GSMA amb aquest anunci és assegurar-se que el Mobile no se suspengui per segon any consecutiu, el que hagués provocat de facto per tal de l’esdeveniment.\nLa Generalitat, l’Ajuntament i el Govern d’Espanya han signat amb la GSMA que l’esdeveniment es desenvolupi fins 2024 a Barcelona, un any d’extensió de el contracte, per compensar la suspensió de l’acte el 2020.


IB3 | La Fiscalia de Balears designa un fiscal específic per investigar els casos d'explotació sexual\nIB3 Notícies > societat > La Fiscalia de Balears designa un fiscal específic per investigar els casos d’explotació sexual\nLa Fiscalia de Balears designa un fiscal específic per investigar els casos d’explotació sexual\nEls protocols són susceptibles de millora, segons el fiscal superior de Balerars\nEl casos d’explotació sexual que han sortit aquesta setmana a la llum arran de la denúncia d’una menor tutelada per l’IMAS posa sobre la taula si els protocols actuals funcionen. Hi ha una investigació en marxa des de Fiscalia de Balears. Segons explica el seu responsable, Tomeu Barceló, hi han designat un fiscal específic.\nEls protocols són susceptibles de millora. Ho diu el fiscal superior de Balerars respecte dels casos d’explotació sexual de menors tutelats per l’IMAS. Barceló assegura que ja s’han pres totes les mesures perquè comenci la investigació.\nEls casos d’explotació sexual han sortit a la llum arran de la denúncia d’una menor tutelada per l’IMAS que la nit de Nadal va ser víctima d’una violació en grup. Aquest dilluns el president de l’Institut d’Afers Socials va admetre que coneixen fins a 16 casos de menors explotats sexualment.\nA partir d’aquestes informacions, els partits de l’oposició demanen la compareixença al Parlament de la presidenta del Consell de Mallorca (de qui depèn l’IMAS) així com del seu responsable i de la consellera d’Afers Socials. També han reclamat la constitució d’una comissió d’investigació.\nLa Xarxa Espanyola d’Immigració i Ajuda al Refugiat ha anunciat la seva personació com acusació particular, un pic s’obrin diligències. Dilluns demanaran a l’IMAS i al govern els seus protocols de protecció de menors.


REGISTRE DE JORNADES | Lleal Tulsà Assessors | Assessorament integral\nEl registre de jornades ha estat un tema que d’un temps enrere les empreses s’han hagut d’habituar a realitzar en els treballadors a temps parcial.\nL’article 35.5 de l’Estatut dels Treballadors diu: “ A l’efecte del còmput d’hores extraordinàries, la jornada de cada treballador s’ha de registrar cada dia i s’ha de totalitzar en el període fixat per al pagament de les retribucions; s’ha de lliurar una còpia del resum al treballador en el rebut corresponent.”\nLa finalitat de l’article que acabem de transcriure és la d’assegurar amb prova documental sobre les hores extraordinàries dels treballadors. El registre de jornada doncs, és la prova documental per controlar els excessos de jornada que realitzen els diferents treballadors.\nCom hem comentat, les empreses amb treballadors a temps parcial, aquest registre ja el ve realitzant des d’un temps enrere fins ara, però què passa amb els treballadors a temps complet? S’ha de realitzar també aquest quadre horari o no?\nDoncs bé, la resposta és que sí.\nRecentment hi ha hagut sentències en aquesta direcció, concretament la Sentència de l’Audiència Nacional, STAN de 19/02/2016 i STAN 04/12/2015, que determinen que igualment que en els casos de treballadors a temps parcial l’empresa té l’obligació de fer el registre diari de la jornada, l’empresa també tindrà l’obligació de portar el registre diari per a treballadors a temps complert.\nEn el procès resolt per part de l’Audiència Nacional es demandava per part dels treballadors que s’establís un sistema de registre diari per tal de comprovar que es respectessin els horaris pactats i que aquest registre es traslladés als treballadors, en aquest cas a la representació legal, per tal de comprovar les hores extraordinàries realitzades.\nL’empresa al·legava que com que no es realitzaven hores extraordinàries no hi havia obligació de realitzar el quadre horari i fer trasllat als treballadors.\nL’Audiència Nacional sentencia que malgrat que la jornada sigui a temps complet i es facin o no hores extraordinàries l’empresa té l’obligació de portar un registre diari de jornada de cada treballador i fer lliurament d’aquest a final de mes. Justificant que el registre de jornada diària és el pressupost constituïu per controlar els excessos de jornada.\nLes conseqüències de no portar el registre diari de la jornada es considera una infracció greu i la sanció oscil·la entre 626 € i 6.250 €.\nCal tenir en compte que en els casos de treballadors a temps parcial, les conseqüències de no portar el registre de jornada poden ser molt més greus.\nQuan, com a conseqüència de l’absència de registre, el contracte es presumeixi celebrat a temps complet, es podrà requerir l’abonament de les diferències salarials que corresponguessin. És a dir, que a part de la sanció econòmica que hem dit anteriorment ( de 626 € a 6.250 €) ens poden considerar la jornada a temps complet i haver d’abonar els salaris i les cotitzacions (amb el consegüent recàrrec) de la diferència entre el temps parcial que estaven aplicant i la jornada completa.\nDes de Lleal Tulsà Assessors continuarem fent arribar a tots els nostres clients el calendari mensual dels treballadors tant a temps parcial com a temps complet per tal de facilitar la tasca administrativa i de control sobre el registre de la jornada dels treballadors.\nPer a més informació, no dubteu en posar-vos en contacte amb els nostres professionals mitjançant les diferents vies de comunicació, pàgina web (www.llealtulsa.com) al telèfon 972206350 o finalment via correu electrònic laboral@llealtulsa.com\nEtiquetes: jornada laborallaboralregistre de jornades\nDrets laborals dels electors, membres de les taules i apoderats per les Eleccions del 20 de desembre al Congrés de Diputats i al Senat.\nDavant la convocatòria d’unes noves eleccions, als treballadors se’ls desperta una pregunta: quins són els Drets laborals dels electors? Avui volem esclarir aquest punt. Com ja sabeu, el 20 de desembre hi ha eleccions al Congrés de Diputats i al Senat. En el Diari Oficial de la Generalitat, el passat dia 26 de novembre es […]\nContractes laborals. Quins models existeixen?\nActualment existeixen quatre tipus de contractes laborals (indefinit, temporal, per a la formació i l’aprenentatge i en pràctiques). El tipus de contracte depèn de les peculiaritats del treballador o de l’empresari, així com els seus incentius o bonificacions. El Govern va dur a terme una simplificació i reducció dels models contractuals que f\nAvui, al bloc de Lleal Tulsà, us volem explicar el cas legal de les indemnitzacions per l’exticnió dels contractes laborals temporals. Aquest comentari ve arrel de la innovadora sentència emesa per la Desena Sala del Tribunal de Justícia de la Unió Europea del proppassat 14 de setembre en l’assumpte C-596/14, en la petició de decisió […]


// Notícia del 6 de maig de 2009.\nCartell promocional del popArb 2009\nL'edició d'enguany del popArb tindrà lloc el pròxim 26 i 27 de juny a Arbúcies.\nDes d'avui ja es coneix el cartell complet i des de la seva pàgina web es poden consultar els horaris aixi com tot de informació addicional com són el mapa del recinte, llocs on dormir o activitats que es realitzen a la zona del Montseny.\nEls grups que actuaran al popArb 2009 per dies són:\nPhil musical presenta: Angelina i els moderns\nLa increible història de Carles Carolina\nDj Guille Milkyway\nCarles Mestre & La Sinfònica de Gavà\nMiqui Puig y su Conjunto Eléctrico\ndj Delafé vs. dj. Milkyway\nFins el 17 de maig podeu aconseguir l'abonament per 35€ a atrapalo.com.\nWeb amb més informació: http://www.poparb.cat


Doctor Honoris Causa per la Universitat Politècnica de València. Investit el 8 de novembre de 2002\nLaudatio pel professor Dr. Agustín Blasco\nExcel·lentíssim i Magnífic Sr. rector,\nVolguts i admirats protagonistes d'aquest acte\nFa vint anys que van caure en les meues mans els primers articles del Dr. Gianola en el que postulava l'ús de mètodes bayesianos per a resoldre un problema genètic concret. No vaig captar llavors la rellevància d'esta aproximació, i per descomptat no vaig poder preveure que vint anys més tard, en el Congrés Mundial de Genètica aplicada a la Producció Ramadera que va tindre lloc el passat mes d'agost, estaria dominat per una autèntica explosió de mètodes bayesianos aplicats a tots els problemes del nostre camp. Del responsable de la introducció d'estos mètodes en la genètica animal és de qui hui vos parle. Però el professor Gianola no és només el responsable de la introducció d'un tècnica potent, sinó també, i és el més important, l'investigador que ha aplicat esta metodologia a la majoria dels problemes rellevants amb què s'enfronta el genetista d'animals, i en una part considerable també als que s'enfronta el genetista de plantes.\nPresentar la labor del professor Gianola a genetistes d'animals domèstics és una tasca innecessària, ell i el seu il·lustre col·lega el Dr. Robin Thompson són els dos punts de referència en una gran part de la nostra activitat.Per als claustrals i assistents que no pertanguen al camp de la genètica, baste dir que el Dr. Gianola ha publicat més d'un centenar d'articles en revistes d'alt impacte -De les que per cert forma part en diverses d'elles del comité editorial-, ha sigut invitat a donar seminaris, presentacions o a col·laborar com a visitant en més de 20 països dels cinc continents, i com a docent, a més dels seus cursos en la Universitat d'Illinois primer i en la de Wisconsin després, ha impartit més de 40 cursos internacionals i dirigit quinze tesi doctoral, a més de rebre assíduament estudiants de tot el món per a la realització de projectes d'investigació en la seua àrea de coneixement. El Dr. Gianola, fellow de l'American Statistical Association, ha rebut nombroses distincions al llarg de la seua carrera acadèmica; però tots estos mèrits, que quantitativament impressionen, no expressen prou bé el que la labor del Dr. Gianola ha representat per a la millora genètica. Per a això és necessari entrar, encara que siga lleument, en els problemes tècnics a què ens enfrontem els genetistes.\nHi ha una broma famosa que diu que els genetistes estadístics som aquells que els parlem de genètica als estadístics i d'estadística als genetistes (i hi ha de l'anècdota una versió masclista que diu que entre nosaltres només parlem de dones). El cas és que els professionals de l'estadística troben els nostres models extremadament parametrizados, amb una estructura d'una elevada complexitat, i damunt difícils d'operar amb ells a causa de la gran quantitat de dades que ens manegem. Em comentava un amic al càrrec del programa de genètica de vaquí de llet a França que les seues dificultats no provenien tant de tindre un model multivariant amb dissenys distints per als distints caràcters, quant del fet d'haver de resoldre quinze milions d'equacions amb eixe model. Fa poc de temps vam resoldre en el meu equip de treball, sota la direcció del Dr. Gianola, el problema d'analitzar dades de creixement al llarg del temps, amb funcions no lineals en les que cada paràmetre estava sotmés a efectes genètics i ambientals de distints tipus, en el cas en què les dades estaven seleccionats per un altre caràcter correlacionat amb els paràmetres de les corbes de creixement. Estos problemes, si bé és cert que són extremadament complexos, no són activitats de laboratori o models per a entretindre matemàtics, sinó els problemes que els genetistes animals ens trobem hui en dia en la indústria ramadera: estic parlant de les associacions de criadors i de les empreses, transnacionals o no, que tenen nuclis de selecció i que han de donar resposta a les demandes del mercat.\nLa varietat de problemes a què el Dr. Gianola ha trobat solució sorprén no tant pel fet de donar resposta a les demandes habituals en millora genètica, quant per l'abordatge original a certs assumptes que pareixen intractables. Per exemple, el tractament preferencial en vaquí de llet. És conegut el fet que els grangers solen tractar millor les vaques provinents de bous molt bons, o a les vaques que els han costat molt cares. El problema és que este tractament preferencial no està declarat ni corregit, la qual cosa suposa una sobrevaloració de la producció d'estes vaques degut a estes cures especials. Encara que Aixa plantejat, el problema pareix impossible de resoldre, el Dr. Gianola ha proposat solucions de tipus bayesiano que minoren considerablement les conseqüències d'este caire. El mateix pot dir-se de les seues solucions a problemes d'errors en el registre de dades, un aspecte aparentment intractable que el Dr. Gianola ha abordat per a caràcters de tipus tot-res i per a errors en la construcció de mapes genètics.\nVull ressaltar un últim punt que per a mi ha sigut crucial per al desenvolupament dels mètodes que hui en dia estem utilitzant en millora genètica. Les aproximacions bayesianas propostes pel prof. Gianola sempre havien resultat atractives, però s'enfrontaven a un clàssic problema de l'estadística bayesiana: acabaven amb una enorme quantitat d'integrals múltiples que les feien impracticables, o que forçaven a solucions pobres com la de trobar el valor més probable del paràmetre a estimar. El cas és que a principi dels anys 90 va botar a les revistes d'estadística la possibilitat d'utilitzar integradors basats en cadenes d'Harkov aleatòries, i el Dr. Gianola immediatament va estudiar la seua aplicació en els models altament parametrizados que els genetistes animals utilitzem. El resultat està a la vista de qualsevol que consulte les revistes del nostre camp: hui en dia són una ferramenta comuna que ha facilitat el que l'estadística bayesiana s'estenga al camp de la millora genètica animal per a produir resultats. Perquè si no hi ha altre remei nosaltres som científics aplicats, i avaluem els mètodes per la seua capacitat de produir resultats que conduïsquen a millorar l'eficàcia dels nostres programes.\nA pesar d'esta última afirmació tan contundent, i per a acabar, vull entrar en un aspecte que per a mi ha sigut personalment extraordinàriament atractiu i al que he tingut accés a través del meu contacte professional amb el Dr. Gianola. Em referisc als aspectes filosòfics que es deriven d'esta escola d'inferència. Pot sorprendre a un visitant el que ara parlem de filosofia, però em sent autoritzat fer-lo perquè sé que em trobe en un ambient particularment propici, ja que ha sigut política general del nostre equips de govern el subratllar l'aspecte humanístic de la nostra Universitat. El visitant curiós prompte descobrirà que tenim una magnífica col·lecció d'escultura moderna en el campus, que la Universitat ha organitzat uns quants congressos de filosofia i teoria del coneixement, i que vegades altres ocasions ha posat en contacte a creadors del camp de la literatura, les humanitats i l'art amb els científics de diversos camps. La llista de doctors Honoris causa d'esta universitat, per posar un exemple a propòsit, està infestada de poetes, de músics i d'artistes plàstics. No crec, per tant, estar fora de lloc si dic que a través del món a què em va introduir el Dr. Gianola, he pogut comprendre millor aspectes de la filosofia de la ciència relacionats amb el problema clàssic de la inducció, i inclús m'he atrevit a fer alguna xicoteta aportació en el congrés de Coneixement en Invenció que va desenvolupar recentment la nostra Universitat. Les classes del Prof. Gianola sempre han sigut un estímul no sols per a abordar problemes nous o per a desenvolupar ferramentes eficaces per a la nostra labor, sinó per a pensar en els problemes difícils de la inferència científica; estos problemes que potser a l'enginyer aplicat no li interessen necessàriament, però que en una Universitat, i com a universitaris, no hem d'ignorar.\nVull finalment ressaltar l'especial relació que ha tingut el professor Gianola amb Espanya, ja que ha impartit cursos i seminaris no sols a València sinó a Madrid, Sevilla, Barcelona, Lleida i altres parts de Espanya. Vaig conéixer el professor Gianola fa tretze anys quan va ser invitat a participar en unes Jornades en Lorca, i després vaig tindre l'oportunitat d'assistir a un seminari sobre estadística bayesiana que va impartir en l'Institut d'Investigacions Agràries de Madrid. Aprofitant la circumstància, el vaig invitar a donar un curs en la nostra Universitat, i des de 1994 ha sigut un hoste regular el nostre, bé per a impartir cursos o com a professor visitant en períodes més prolongats. Les causes d'este interés mutu són evidents per a qui ha disfrutat de la seua labor professional i de la seua amistat: el Dr. Gianola va nàixer i va viure a Uruguai fins a la seua graduació, i visita sistemàticament el seu país tots els anys, per la qual cosa per llengua i caràcter ha simpatitzat ràpidament amb els equips espanyols que li han invitat. Però a més el Prof. Gianola unix a un sentit de l'humor poc corrent un interés per altres aspectes de la vida diferents dels que estan relacionats amb la mera professió, ja siga el disseny o l'arquitectura contemporània, la música o la varietat de lectures sobre els temes més diversos. Estos aspectes fan apreciar la seua companyia fora de les aules i també, he de dir-ho clarament, considerar un privilegi el que a alguns de nosaltres ens haja distingit amb la seua amistat.\nPer tot allò que s'ha exposat, sol·licite que s'atorgue i conferisca al Prof. Daniel Gianola el títol de Doctor Honoris causa de la nostra Universitat.


bloc de notes: I mentre que fem?\nHo han aconseguit . A Catalunya no hi ha atur, ni dèficit. La sanitat i l’escola no han patit retallades. Si hi ha algun petit problema, la culpa, tota, és dels altres, ja que nosaltres som perfectes, bo, no tots nosaltres som tant perfectes.\nEl deute de la Generalitat té mes prestigi que el bo alemany, ens financem a cost cero en el mercat internacional.\nMentre duri la campanya aquest és un país meravellós, un país de conte.\nAl dia següent tornarà el malson. Tornarem a ser un país amb més de 800,000 aturats, amb una taxa escandalosa d’increment de la pobresa i la injustícia. Un país que s’està carregant la sanitat i l’escola pública.\nMentre els venedors de fum segueixen en els núvols predicant sobre els seus somnis de futur i destrossant el país, algú haurà de pensar en els problemes de la gent, en com introduir una mica de justícia i de cordura en aquesta infame situació.\nPublicat per Pepe González a dimecres, d’octubre 31, 2012


Com optimitzar les velocitats de QBittorrent - Appuals.com - Com És?\nCom optimitzar les velocitats de QBittorrent\nus permetrà baixar més de pressa, però us pot ajudar a connectar-vos a rastrejadors i altres parells, sobretot si el vostre ISP bloqueja els torrents a nivell DNS.\nEl reenviament de ports és necessari el 2020?\nEl tema dels ports i del programari torrent és estrany, ple de màgia oculta. Tot i que moltes guies de velocitat de torrent recomanen obrir ports al vostre encaminador, sembla que no importa el 2020, segons el vostre ISP, el model d’encaminador i la configuració general del tallafoc.\nFa temps que els proveïdors d’internet van començar a bloquejar els ports més comuns que s’utilitzaven per compartir torrents, però, com que realment hi ha una enorme quantitat de ports disponibles, molts ISPS semblen haver deixat d’intentar bloquejar els ports de torrent. La raó per la qual moltes guies recomanen el reenviament de ports per augmentar la velocitat del torrent és doble:\nEl reenviament de ports intentarà evitar els intervals de ports específics bloquejats pel vostre ISP manualment.\nEl reenviament de ports us permet connectar-vos a més companys, cosa que proporciona una velocitat de descàrrega més alta.\nTot i això, hi ha alguna cosa a entendre sobre el punt # 2. No és una ciència exacta, perquè fins i tot si no reenvieu ports específics per a un client torrent del vostre encaminador, el client torrent encara es connectarà als clients.\nAixò es deu al fet que alguns companys encara es connectaran a clients 'tallafocs' i, en un eixam gran amb moltes llavors disponibles, difícilment marcarà la diferència de si teniu ports específics oberts al vostre encaminador per a clients torrent.\nTambé ajuda que qBitorrent admeti UPnP (Universal Plug n ’Play), de manera que el client torrent realment cercarà i us obrirà temporalment el millor port.\nAixí, amb tota honestedat, l’únic reenviament de ports de temps realment fa la diferència el 2020, pel que fa a les velocitats de descàrrega de torrents, quan us connecteu a un petit eixam amb una quantitat baixa d’iguals i el vostre enrutador no admet UPnP. Podem obtenir molt més tècnic i explicar escenaris on és preferible establir manualment els ports, però aquesta informació és prou bona per a l’usuari mitjà, oi?\nSi encara voleu reenviar manualment\nHaureu de provar per veure si el port preconfigurat a QBittorrent ja està obert: utilitzeu un lloc web com CanYouSeeMe i, amb QBittorrent obert al fons, agafeu el port de les opcions de QBittorrent> Connexió> Port utilitzat per a les connexions entrants i poseu-lo a Em pots veure.\nSi es reconeix el port obert, tots esteu bé en aquest sentit. Però si no, hauríem d’obrir un port nou al vostre encaminador. Fer-ho depèn del model del vostre encaminador, de manera que és millor que consulteu una guia específica del vostre encaminador per aconseguir-ho.\ncongelació de google earth\nEn qualsevol cas, heu de triar un port entre el rang 49160-65534. Això es deu al fet que l'antic rang de ports dels programes torrent solia ser 6881-6999, però molts ISPS van començar a bloquejar aquests ports específics. També voleu evitar els ports que comparteixen altres programes i l’interval indicat anteriorment no hauria d’estar ja en ús.\nDesprés de reenviar els ports del vostre enrutador, canvieu-lo també a les opcions de QBittorrent i torneu a provar-ho amb CanYouSeeMe.\nSi voleu tenir la certesa absoluta que no hi haurà cap conflicte amb els ports que vulgueu utilitzar i amb altres programes de Windows, podeu obrir una línia d’ordres i escriure:\nAixò farà un escaneig de tots els ports en ús i desarà un fitxer de registre. Quan llegiu el fitxer de registre, sabreu quins ports ja s’utilitzen.\nPel que fa a l'obertura i reenviament de ports al vostre encaminador, hi ha moltes guies específiques per a l'encaminador, de manera que aquí no podem donar una guia 'única per a tots'.\nL’eixam: llavors, sangoneres i tu\nUna cosa important que heu d’entendre és com funcionen les relacions entre llavor i parells.\nTothom que descarrega o penja un torrent forma part d’un “eixam”. Si l’eixam té més descarregadors (sangoneres) que llavors (usuaris que carreguen), tothom que hi hagi experimentarà velocitats de descàrrega més lentes, perquè els germinadors intentaran compartir automàticament una proporció justa entre tots els sangoners connectats a ells.\nImagineu-ho així. 1 llavor té una velocitat màxima de càrrega de 100 kbps. 10 sangoneres estan connectades a aquesta llavor. Per tant, la llavor intentarà penjar-se a aquests 10 sangoners a uns 10Kbps cadascun (100Kbps / 10). Si només es connectessin 2 sangoneres a la llavor, obtindrien al voltant de 50Kbps. Aquí podeu veure amb quina facilitat els torrents es tornen molt lents quan hi ha més descarregadors que carregadors.\nAquest tipus de situacions poden ser habituals en rastrejadors públics, com ara en llocs web de torrents coneguts.\nEls rastrejadors privats (xarxes d’eixam) intenten compensar-ho donant prioritat a la velocitat de descàrrega als seeders coneguts amb altes relacions de càrrega. Aquests rastrejadors solen trobar-se en llocs web privats exclusius per a membres, i se us donarà una prioritat de velocitat de descàrrega més alta quan més compartiu en les càrregues.\nPer tant, si descarregueu completament un torrent i el deixeu penjar una estona i obteniu una bona proporció de càrrega (1: 1 o superior), la propera vegada que baixeu un torrent des d’aquest rastrejador tindreu una prioritat molt superior. Per tant, per obtenir les millors velocitats de descàrrega possibles, després de seguir la resta d’aquesta guia, hauríeu de plantejar-vos unir-vos a grups de seguidors privats i tenir una proporció de llavors superior a la mitjana.\nCanvieu les fonts d’iguals\nUna cosa que us ajudarà a trobar més sembradors de qualitat és canviar les fonts d’igual a la configuració de QBittorrent.\nAneu a Eines> Opcions> pestanya BitTorrent.\nActiveu les caselles de selecció 'Activa DHT' i 'Activa l'intercanvi entre iguals'.\nDesactiveu la casella de selecció 'Activa el descobriment d'iguals locals' tret que estigueu en un gran campus o xarxa LAN.\nEstabliu el mode de xifratge a 'Permet xifrar'.\nPer tant, expliqueu breument aquests paràmetres. El descobriment de parells DHT i PeX us ajuda a descobrir més parells a nivell mundial, cosa que significa que hi ha més possibles sembradors per descarregar. A més, alguns seguidors o companys ho faran només connecteu-vos a parells xifrats, per obtenir més privadesa, de manera que, en permetre el xifratge, també amplieu el vostre grup de possibles parells.\nLocal Peer Discovery només és útil per intentar trobar companys al mateix ISP o LAN que vosaltres. Pot ser útil si pertanyeu a un gran proveïdor d’Internet o estigueu en una gran LAN d’un campus universitari amb molta gent que comparteix els mateixos interessos musicals que vosaltres, per exemple, però també heu de desconfiar que el vostre ISP insereixi els seus propis rastrejadors a torrents populars per provar d’atrapar-te descarregant / carregant coses que no hauries de fer.\nA més, Local Peer Discovery no serveix de res si utilitzeu una VPN i, com que haureu d’utilitzar una VPN mentre baixeu torrents per obtenir una millor privadesa, és millor que només desactiveu Local Peer Discovery.\nAjustar la velocitat màxima de descàrrega i càrrega a Qbittorrent\nMoltes guies per ajustar la velocitat del torrent recomanen limitar les taxes de baixada i pujada al voltant del 80% del que realment és capaç de fer. Aquest és un bon consell, però cal entendre per què.\nerror de càrrega de l'aplicació 3: 0000065432\nEls plans d’ISP solen oferir descàrregues més altes que les taxes de càrrega. Per exemple, suposem que pagueu per la baixada de 25 Mbps i la càrrega de 5 Mbps com a pla de velocitat d’Internet.\nAra esteu descarregant un torrent, mentre en pengeu un altre al mateix temps, tant al màxim de la velocitat de baixada / pujada. Si esteu penjant una gran quantitat de dades a la velocitat màxima, el carril de càrrega s'omple.\nSi proveu de descarregar fitxers grans al mateix temps, encara necessiteu una mica d’amplada de banda per carregar per indicar a la sembradora que de fet en rebeu dades. Però si l’amplada de banda de pujada ja està obstruïda, aquesta consulta / resposta es perdrà en totes les dades, cosa que reduirà la velocitat de descàrrega.\nLes connexions asimètriques com WiFi, ADSL i cable són especialment propenses a això, sobretot WiFi, però també pot passar a les connexions de fibra òptica. Per tant, si és possible, voleu evitar fer descàrregues / càrregues massives per WiFi i provar de connectar-vos directament al mòdem, però també voleu limitar les tarifes de descàrrega / càrrega a la configuració de QBittorrent al voltant del 80% - 90% del seu màxim.\nAra, una mica sobre com trobar les taxes màximes de descàrrega / pujada. Se sap que alguns ISP donen prioritat als llocs web de proves ràpides, de manera que els resultats que es mostren a Speedtest.net, per exemple, poden ser manipulats pel vostre ISP. Els resultats també poden canviar al llarg del dia, en funció del trànsit màxim a la vostra zona.\nPer tant, el que realment voleu fer és provar uns quants llocs web de proves ràpides diferents, potser en diferents moments del dia, i trobar la mitjana entre ells. Els millors llocs web de proves ràpides són:\nUn cop hàgiu conegut el percentatge màxim de baixades i càrregues màximes, aneu a la configuració de QBittorrent i ajusteu-lo en conseqüència al voltant del 80 - 90% de la mitjana màxima de tots dos.\nAquest és el final de la nostra guia, que inclou els conceptes bàsics per a la majoria d’usuaris. Si encara teniu dificultats per descarregar torrents, deixeu un comentari i és possible que us puguem ajudar, però adoneu-vos que hi ha molts factors a tenir en compte. Tampoc no acceptem la pirateria il·legal.\ncom descomprimir fitxers al Chromebook\nmillor 1060 6 GB\ntwrp no pot muntar emmagatzematge\nlínia verda iphone x\ncom fer públic l'esdeveniment fb


Política integrada - ifeu.cloud\nSom una empresa amb més de 25 anys d’experiència i amb voluntat de servei cap als nostres clients com a objectiu principal. Apostem per una renovació tecnològica constant i per la capacitat d’adaptació a les noves situacions dels mercats.\nHem anat creixent de forma ordenada i sostenible durant tota la nostra trajectòria per consolidar les solucions que aportem. Res ens satisfà tant com veure complertes les necessitats dels nostres clients.\nInformàtica Feu, SL està al servei de les empreses i entitats públiques per ajudar a resoldre qualsevol problema que us pugui presentar. El nostre principal actiu és l’usuari final, tal com exposem a l’anàlisi interna de parts interessades.\nLes nostres activats considerades conformes a la qualitat exigida segons les Normes Internacionals ISO 9001:2015, ISO 14001:2015 són:\nSolucions integrals informàtiques per a empreses:\nServeis, projectes i manteniments TIC\nServeis i projectes de virtualització\nServeis de comercialització i subministrament de hardware\nAplicacions de negocis i programaris (Software)\nNetworking, Wifi i Seguretat TIC\n2. A partir de les línies estratègiques definides en l’anàlisi de context realitzat, s’han definit els objectius de l’empresa, els quals s’han difós a tots els nivells de la nostra estructura.\n3. Implantar els indicadors de qualitat i medi ambient, així com realitzar un seguiment del nivell de progrés d’aquests, de manera que ens permeti conèixer i assegurar el servei i el nivell de qualitat desitjat pel nostre client.\n4. Gestionar els processos que redueixin l’impacte ambiental en la nostra activitat i avaluar, anticipadament, l’impacte ambiental de les noves activitats o serveis.\n5. Fomentar l’ocupació racional dels recursos naturals i una conscienciació clara d’afavorir el nostre entorn, no només a través de la nostra tasca, sinó implicant també a tots els nostres proveïdors i clients.\n6. Compromís per a la protecció del medi ambient, incloent-hi la prevenció de la contaminació, i l’ús sostenible de recursos.\n7. Vetllar perquè les condicions de treball siguin òptimes mitjançant l’avaluació dels riscos que poden produir-se en els processos, eliminant en el possible els mateixos i reduint els avaluats.\n8. Desenvolupar els programes de formació contínua per aconseguir la millor qualificació dels nostres treballadors, implicant així a tot el personal en la consecució de tots els objectius establerts en el present document.\n9. Compromís per la millora contínua del sistema de gestió implantat a l’empresa.\n10. Fomentar i aconseguir un ambient motivador de tots els membres de l’empresa.


Viu el Manlleu: 'Volen, però no poden' - Crònica del Vilassar de Mar 1 - 0 AEC Manlleu\n'Volen, però no poden' - Crònica del Vilassar de Mar 1 - 0 AEC Manlleu\nEl Manlleu no troba el camí a domicili. Derrota al camp del Vilassar de Mar on els manlleuencs han estat superiors, sobretot a la segona meitat on el partit s'ha convertit en un atac i gol dels visitants davant la duresa dels maresmencs. Un solitari gol d'Urbano a la primera meitat en la única errada en defensa condemna el Manlleu en el primer partit dels tres que es disputen aquesta setmana.\nMartí Soler conduïnt una pilota davant Urbano / Viu el Manlleu\nLa primera part ha estat força trista en línies generals. Primers compassos de partit on tots dos equips s'han començat a estudiar l'un a l'altre. La primera notícia negativa arribava al minut 14. Hugo Fernández, que debutava amb el Manlleu, havia de ser substituït degut a una estrebada muscular a la zona de l'isquiotibial de la cama esquerra.\nEl Manlleu volia tenir la pilota però veia com el Vilassar no s'arrugava i també volia sortir jugant des del darrera. Entre el minut 20 i el 30 el Manlleu disposava dels millors minuts en el primer temps. Manel Sala tenia les dues millors ocasions, però el seu xut de falta i una posterior rematada de mitja tisora les salvava Imanol, salvant també el seu equip. I quan millor estava el Manlleu, arribava el gol local. Jugada per banda dreta d'Anselmo que acabava amb una passada per Urbano que, entrant de segona línia i davant de la poca contundència defensiva, marcava amb un fort xut impossible per Barragán. Poc després el mateix Urbano enviava la pilota al travesser, podent haver transformat així el 2 a 0.\nUna primera part sense més història acabava amb una picabaralla entre Pol Coll, Manel Sala, Lladó i Urbano. Aquest últim, hauria d'haver estat expulsat amb vermella directa per agredir a Pol Coll quan ja estava al terra. A un metre del línier.\nPol Coll luitant una pilota amb Peke / Viu el Manlleu\nLa segona part només tenia un color, el blau elèctric del Manlleu. Els manlleuencs sortien en el partit, premi que no trobarien tot i tenir ocasions fins al minut 95. Pol Coll i Manel Sala eren els primers en intentar-ho amb una rematada de cap fora del primer i una segona del capità manlleuenc que refusava el porter Imanol a còrner.\nL'única vegada que va haver d'intervenir Barragán en la segona meitat va ser en una rematada de cap al minut 60. En els últims 20 minuts de partit el Manlleu tenia totalment tancat el Vilassar en la seva àrea però no s'acabava de definir les bones jugades sobretot de Pol Coll, Martí Soler i els xuts de falta de Manel Sala.\nEls manlleuencs acabaven el partit amb Manel Sala, Uroz, Fortet, Raul Garcia, Pol Coll i Martí Soler en atac però no aconseguia un merescut empat.\nPayán preparat per servir una de les moltes faltes comeses pel Vilassar / Viu el Manlleu\nDoncs no s'ha tornat bé després de l'aturada. El Manlleu perd el primer partit dels 3 que s'han de disputar en una setmana. I compte, que venen dos rivals complicats. Dimecres al Municipal el conjunt de Diego Morata rep el Terrassa, un conjunt en hores baixes però sempre perillós. Diumenge, complicadíssim desplaçament a Vilatenim per enfrontar-se al Figueres. Proves de foc per un Manlleu irregular.\nVilassar de Mar: Imanol, Creus, Jose, Peke (C), Manu Moreno, Galeano, Roberto (Roldán, 74'), Urbano, Gascón, Lladó (Romero, 57') i Anselmo (Pujol, 76').\nManlleu: Barragán, Edu Rabell (Fortet, 82'), Ballús, Seuma, Payán, Hugo Fernández (Raul Garcia, 14'), Maik Molist, Pol Coll, Martí Soler, Aumatell (Uroz, 61') i Manel Sala.\nGols: 1-0, Urbano (32')\nÀrbitre: Carlos Calderiña Pavón. Malament. Ha amonestat amb targeta groga els locals Lladó (44'), Urbano (44'), Peke (55'), Roberto (63'), Imanol (70'), Romero (74') i Pujol (82'). També els visitants Ballús (36'), Manel Sala (44') i Seuma (60').


Presentació: Cesc Martorell | taral·la.cat\nL’ukelele a l’escola i Projecte Ukelestra\nPresentació de l’ukelele com a recurs per als docents i l’ukelele a l’aula com a pràctica instrumental. Projecte Ukelestra.\nL’ukelele és el tret de sortida d’un projecte en què aquest instrument serà el protagonista a les aules, com a eina d’aprenentatge per a tots. En Cesc Martorell desenvolupa un projecte senzill, ràpid i divertit de formació a docents per tal de poder utilitzar l’ukelele com un meravellós recurs a les aules.\nLa Ukelestra és un orquestra formada per ukeleles de diferents mides i característiques, on cadaascun d’ells pren un protagonisme diferent i on nenes i nens poden desenvolupar les seves actituts artístiques al temps que aprenen música de forma comunitària.\nParticipa com a mestre o educador/a\nAcabat de graduar-se en Pedagogia Musical per l’ESMUC, compta també amb formació diversa autodidacta i reglada com Gordon, ORFF i Totsona. És director de l’Escola Municipal de Breda, Càntir, des de fa tres anys; projecte engrescador per la llibertat d’innovació en la gestió, estructura, metodologia i filosofia de l’escola.\nMai desvinculat del món del directe, acompanya sovint artistes de renom com Cesk Freixas, i gaudeix fent ballar petits i grans a ritme de música tradicional viatjant a través del walking i el jazz.\nEntusiasmat de la música a l’aula, diu que és un espai menut i ric on tot passa i tot creix. Per això, tot i que el seu instrument és el baix elèctric, i domina també la guitarra, contrabaix, percussió i trombó, s’està especialitzant en un instrument petit però eixerit: l’ukelele.


10 ANYS DE BIBLIOTECA A LLIÇÀ D’AMUNT | Biblioteca Ca l'Oliveres\nAMPLIEM L’HORARI DE LA BIBLIOTECA →\n10 ANYS DE BIBLIOTECA A LLIÇÀ D’AMUNT\nPublicat el 07/09/2020 per bllicamco\nEl 10 de setembre de 2010 vam inaugurar, amb molta il·lusió, la Biblioteca Ca l’Oliveres. Així doncs, aquest dijous 10, festa local, la biblioteca farà 10 anys que va obrir per primera vegada les grans portes de la masia Ca l’Oliveres transformada en Biblioteca.\nEns ha tocat celebrar aquest 10è aniversari en un context d’incertesa, marcat pel COVID-19. Ens hagués agradat organitzar un 10è aniversari diferent, amb un programa d’activitats per a tothom, amb la participació dels lliçanencs i lliçanenques, i amb un pastís per bufar-ne les espelmes i demanar un desig….Però la situació sanitària que estem vivim ens ha fet replantejar moltes coses, gaudir dels petits moments i aprendre a ser feliç amb el que tenim i no amb el que podríem tenir..\nPer això hem volgut tirar endavant algunes activitats que creiem que no podien faltar, com el conte de la nostra biblioteca “La masia de les paraules” que serà explicat per les seves autores, la Joana i la Núria, aquesta tarda a les 18h. I també la visita d’un/a escriptor/a que ens acompanya cada inici de temporada del club de lectura, i que aquest curs serà la Jenn Díaz, demà dimarts a les 18h. I dimecres a les 20h podrem gaudir de quatre peces de microteatre amb “Diàlegs de biblioteca”, a càrrec del grup de teatre amateur TILL-TALL Grup de Teatre, de Llinars del Vallès.\nLes tres activitats s’han organitzat incorporant les mesures de seguretat i d’higiene vigents, i que ja tenim incorporades al nostre dia a dia. Us les recordem:\nL’ús de la mascareta és obligatòria durant tota l’activitat, per a majors de 6 anys.\nCaldrà fer rentat de mans amb gel desinfectant abans d’entrar a l’activitat\nCaldrà mantenir la distància de seguretat respecte a les altres persones\nNo es podrà moure les cadires, ni canviar-se de lloc durant l’activitat.\nCaldrà seguir les recomanacions del personal de la biblioteca en tot moment.\nL’aforament és limitat a totes les activitats, i és imprescindible insciure’s a la web http://www.llam.cat/cromatica per assistir-hi. Les activitats de dilluns i dimarts es faran a l’exterior, a l’era de la biblioteca, i en cas de mal temps quedaran anul·lades.\nI us animem a participar als SORTEIGS que hem organitzat amb motiu del 10è aniversari.\nSorteig presencial, per cada préstec fet a la biblioteca cal omplir una butlleta, i s’entra en el sorteig de dos lots de llibres. Fins el 30 de setembre\nSeguir-nos a Instagram té premi!. Del 7 de setembre a les 18h al 13 de setembre a les 18h\nSi veniu a la biblioteca durant aquest mes, us regalarem la bossa del 10è aniversari per posar-hi els llibres que t’emportes.\nI estigueu atents a les nostres xarxes socials, perquè el dia 10 us espera una sorpresa!


L'OCDE emet un estàndard global sobre intercanvi automàtic que podria entrar en vigor el 2015 - FÒRUM.ad\nL’OCDE emet un estàndard global sobre intercanvi automàtic que podria entrar en vigor el 2015\nOn: 13/02/14 20:28\nL’Organització per a la Cooperació i el Desenvolupament Econòmic (OCDE) ha presentat aquest dijous una proposta d’estàndard global únic sobre l’intercanvi automàtic d’informació fiscal. El marc d’actuació, tal com informa l’Agència EFE, tindria una periodicitat anual i cobriria tot tipus d’ingressos financers de persones i societats des de la seva entrada en vigor, que es preveu per al 2015. El protocol se sotmetrà a l’aprovació dels ministres de Finances del G20 els propers 22 i 23 de febrer, i s’espera que l’OCDE presenti un comentari detallat sobre el nou estàndard i les solucions tècniques per implementar l’intercanvi d’informació a la reunió del G20 del proper setembre.\nL’estàndard de l’OCDE indueix a les jurisdiccions que acceptin l’intercanvi automàtic –fins ara són 40 els països que s’han compromès a fer-ho ràpidament- a obtenir informació sobre les seves institucions financeres i intercanviar-la de forma automàtica amb altres jurisdiccions sobre una base anual. S’haurà de donar informació de tot tipus de guanys obtinguts per inversions, interessos, dividends, contractes d’assegurances i també balanços comptables i vendes d’actius financers. Als informes s’haurà de precisar els individus o les societats tenidores, fins i tot quan es tracti de trusts, fundacions i altres mecanismes pantalla.\nL’OCDE ha posat de relleu que abans de la posada en marxa de l’estàndard, ‘és essencial’ que els països implicats es dotin d’un marc administratiu, de les capacitats i dels processos per garantir la confidencialitat de la informació que rebin i que només serà utilitzada per a la lluita contra el frau i l’evasió fiscal.\nPrevious Post: Bomosa mostra els animals que hi ha a la gossera per incentivar-ne l’adopció\nNext Post: Demanen la jubilació després dels cessaments a la policia


La vaca sorda: Que no estigui sonat!\nPublicat per Quim a les 18:07\nJo em conformo amb que siguin capaços de caminar tot sols.\nQué bo, el diàleg... He recordat, vés per on, "La increíble historia del hombre menguante".\nDiuen d'un porter de manicomi, que cada nit, en tancar les portes, deia: "En tanco més a fora que a dins"\nTotalment escaient i certament d'això no se'n parla: cal rebaixar expectatives. Jo, vist lo vist, he arribat a pensar que lo important; amb lo que n'hi ha prou és amb aguantar-se mútuament -tot deixant espais de llibertat a l'altre.\nI apuntes un tema fascinant : la comunicació verbal de les dones.\nVeig que t'inclous entre els "sans" :P ja està bé ja això. serà perquè has estat triat i se t'han quedat ^^ i si, la cosa està fotuda.\nÉs una llàstima que la seqüència s'aturi als trenta.\nM'agradaria veure-les per un forat d'ací a trenta més, potser dient: als quaranta em conformava amb que no li fessin pudor els peus, als cinquanta el vaig engegar a dida: què ve que s'està sola! Als seixanta torno a està en parella, ens fem companyia l'un a l'altre...\nLa comunicació verbal entre les dones? ai Criteri, no la caguéssim ara... si vols comença tu.\nClidice, incloure'm entre els sans és una ironia, si llegeixes el paràgraf de sota ho veuràs.\nMolt bo, l'Allau, molt bo.\nPer cert, algú sap qui va dir l'última frase? No sé si és exactament així però el sentit és aquest. Penso amb Napoleó, però no n'estic segur.\nòndia! perdona! se m'havia passat el significat de la frase, coses d'anar de pressa, glups. així que procures no tocar les línies de les rajoles eh? vaja vaja ;)\nbé, no és cap mal, jo sóc femella i procuro no trepitjar les ratlles blanques o les rajoles blanques del terra, que quan érem petits qui les trepitjava era del madriT :P\nAh, Quim, doncs jo el que procuro és sempre trepitjar les juntes de les rajoles, pequè, no sé si ho saps, són llocs segurs on repenjar el peu, que la banda de dins és precipici...\nTotal: algú gira rodó?


Empresariat i l'estat propi - Diari de Girona\nEmpresariat i l'estat propi\ntoni strubell i trueta 20.08.2012 | 02:00\nDiverses experiències en les darreres setmanes m'han omplert d'un saludable optimisme davant les perspectives de futur que té aquest poble. He pogut veure que, de forma creixent, allà on hi havia inquietud hi comença a haver esperança; on hi havia emprenyament hi comença a haver determinació per canviar les coses i allà on hi havia desconcert i candidesa, ara s'hi veu més realisme i consciència de la necessitat de fer passos endavant. Penso que per fi estem arribant al moment en què una bona part de l'empresariat gironí està veient la necessitat que Catalunya esdevingui un estat en el futur mitjà.\n"Que la gent arribi a les conclusions és més important que saber com hi ha arribat", deia un important polític francès del segle passat. I a fe que és engrescador veure com persones que fa pocs anys eren de tot menys independentistes, ara conflueixen naturalment en la necessitat de l'estat propi. Si bé estàvem avesats a veure estudiants, treballadors, mestres, metges o funcionaris atrets per l'independentisme, la presència d'empresaris no sols en actes independentistes sinó encapçalant importants iniciatives d'aquest signe, és avui un nou senyal del temps. Un senyal, a més, que el compromís és cada vegada més estès entre aquell sector que sent de manera clara el bloqueig que representa Espanya per als nostres interessos. "Espanya és el més gran obstacle a l'èxit de la meva empresa", em deia l'altre dia un empresari de Cassà de la Selva que fa uns anys sé que desconfiava de l'"aventura" de separar-se d'Espanya. Ara diu que per als empresaris catalans i per a l'economia catalana, "l'aventura avui és quedar-se a Espanya".\nEn un altre ordre de coses, però sens dubte associat al tema, hi ha l'aspecte més institucional i associatiu del fenomen. Cal que els qui creiem en el futur de Catalunya ens sentim satisfets amb la incorporació de més de la meitat dels nostres ajuntaments a l'Associació de Municipis per la Independència (AMI). Aquest fet és un veritable terratrèmol polític, a escala internacional, que només la tebior d'alguns mitjans ha pogut dissimular. També cal aplaudir l'excel·lent feina que estan realitzant entitats empresarials com el Cercle Català de Negocis o la Fundació Catalunya Estat, que estan convencent els empresaris de la imprescindibilitat de l'estat propi i la incompatibilitat amb la manera de fer espanyola. També caldria elogiar el comportament i les actuacions de les Cambres de Comerç gironines. La implicació de diverses d'elles en les reivindicacions més obstaculitzades per Madrid (desdoblament de la N-II -l'actual carretera de la mort-, la potenciació i "catalanització" de l'aeroport de Girona, que cal arravatar a AENA com més aviat millor) els situa en una clara línia de país, enfrontat a la passivitat que suposa una part de l'actual classe política.\nPer altra banda, cal entendre el molt real escepticisme amb què veu bona part de la societat catalana el tema del Pacte Fiscal i que en pugui sortir absolutament res de positiu. Perquè aquesta societat ja no demana repetir històries fallides sinó que vol resultats i solucions amb emergència si és que el nostre Govern ha de poder afrontar els seus deures. Ha de ser així si volem superar amb èxit la xacra de l'atur, els desnonaments i la greu crisi financera que tenalla la nostra nació.\nCom a president de Solidaritat Catalana per la Independència i com a diputat per Girona, m'omple de satisfacció veure com, a poc a poc, la societat gironina està venint irremissiblement i convençuda cap a l'independentisme. Els partits convencionals ho estan evidenciant, bé amb el seu flirteig que es veuen obligats a escenificar amb el sobiranisme (el paper de SI és, evidentment, de fer-los-hi acostar del tot), bé amb l'admissió de corrents interns més o ?menys independentistes. En aquest sentit cal felicitar la valentia d'Ernest Maragall a l'hora d'insistir en una cosa tan bàsica en el món democràtic com ho és que un poble tingui el dret a decidir, reivindicació no únicament "nacionalista", sinó simplement democràtica.\nDavant d'un nou 11 de Setembre que pot ser històric, davant de la falta de solucions que ens ofereix Espanya i els partits unionistes, davant del desconcert dels empresaris en l'actual crisi, cal agafar força de cara a una tardor que promet ser intensa. Proposo que ens inspirem en l'exemple d'Escòcia, país que també forma part de l'Europa occidental i que vol sortir de segles d'arraconament econòmic i subordinació política. Els nostres empresaris farien bé en prendre nota del pensament i la praxi de persones com Jim Mather, exministre d'Empresa, Energia i Turisme del govern d'Alex Salmond. Exercint un lideratge encomiable, ha pogut convèncer una generació sencera d'empresaris escocesos de l'avenç que significarà la independència per a l'economia escocesa. Ha realitzat una intensa campanya pedagògica per fer-los confiar en les seves pròpies forces, per buscar la diversificació i internacionalització de les seves empreses i per fer-los sortir d'un marc de falta d'autoestima i fatalitat nòrdica que la política de Londres els havia imbuït al llarg dels segles.\nAmb un empresariat com el nostre, amb força més múscul històric, però molt més conscient del llast que significa estar lligat a la metròpoli -en aquest cas de Madrid-, tenim moltes més raons per ser optimistes davant el futur que l'estat propi ens ha d'obrir als catalans.


VivesVerd: ODS (OBJECTIUS DE DESENVOLUPAMENT SOSTENIBLE)\nEls 17 objectius de desenvolupament sostenible (ODS) són 169 fites per avançar cap a un desenvolupament sostenible. Els governs, a través de Nacions Unides, s'han compromès a assolir-los l’any 2030 i, per tant, caracteritzaran les polítiques dels propers 15 anys.\nEls 17 ODS és concreten amb 169 fites i els seus indicadors d’evolució. Els indicadors seran establerts per la Comissió d’Estadística de les Nacions Unides l’any 2017.\nEls ODS es plantegen com uns objectius orientats a l’acció, concisos, fàcils de comunicar, limitats en nombre i universalment aplicables a tots els països, tenint en compte les diferents realitats i nivells de desenvolupament. El nostre centre es proposa de treballar els ODS des de les diferents matèries.\nPublicat per Alumnes de 4t i de sostenibilitat a 9:25


Aquest web ha estat creat per a Pabst & Pesch (“P&P”). El fet d'accedir a aquesta pàgina implica el coneixement i acceptació dels següents termes i condicions:\nTitularitat del web. Els noms dels dominis www.pabstpesch.eu i www.pabst-pesch.eu estan registrat a favor de “Pabst & Pesch”, amb NIF X0116735X i domicili social al carrer Vidal i Quadras 4, de Barcelona. Telèfon de contacte + 34639015419.\nPropietat industrial i intel·lectual del web. Tots els drets de propietat intel·lectual referents al contingut d'aquest portal i al seu disseny gràfic, són propietat exclusiva de P&P o de tercers que han autoritzat o cedit l’ús d’aquests continguts a P&P, que és a qui li pertoca l'exercici dels drets d'explotació dels mateixos. Per tant, queda prohibida llur reproducció, distribució, comunicació pública i transformació, total o parcial, sense l'autorització expressa de P&P. Tanmateix, tots els signes distintius, marques, noms comercials o signes de qualsevol mena continguts en aquest web estan protegits per llei.\nContingut del web i enllaços. P&P no es responsabilitza del mal ús que es faci dels continguts del web, que és d’exclusiva responsabilitat de la persona que hi accedeixi o se’n serveixi. Tampoc no assumeix cap responsabilitat per la informació continguda en els web de tercers a la que es pugui accedir per enllaços. Aquests enllaços només tenen una finalitat informativa, no constituïnt en cap cas una invitació a la contractació de productes o serveis que s'ofereixin en el web de destí. En el cas que P&P tingui coneixement efectiu que l'activitat o la informació a la que es remet des d'aquests enllaços és il·lícita, constitutiva de delicte o potencialment lesiva de béns o drets de tercers susceptibles d'indemnització, actuarà amb la diligència necessària per suprimir o inutilitzar l'enllaç corresponent amb la major brevetat possible.\nActualització i modificació del web. P&P es reserva el dret d'actualitzar, modificar o eliminar la informació continguda en el seu web, i la seva configuració o presentació, en qualsevol moment, sense previ avís i sense assumir cap responsabilitat per fer-ho.\nIndicacions sobre aspectes tècnics. P&P no assumeix cap responsabilitat que es pugui derivar de problemes tècnics o errades en els equips informàtics, no imputables a P&P, que es produeixin durant la connexió a la xarxa d'Internet, o que puguin ser causats per terceres persones mitjançant intromissions il·legítimes fora del control de P&P.\nDes de P&P no es garanteix l'absència de virus ni d'altres elements que puguin causar danys en els sistemes informàtics, en els documents electrònics o en els fitxers d'usuari d'aquest web o de webs de tercers, i per tant, no es responsabilitza pas dels perjudicis que es puguin produir per aquestes causes.\nP&P tampoc no assumeix cap responsabilitat davant de possibles danys o perjudicis que pugui patir l'usuari com a conseqüència d'errades, defectes o omissions en la informació que facilita quan procedeixi de terceres fonts.\nTractament de dades de caràcter personal d'usuari. Sense prejudici d’allò que s'indica en cadascun dels formularis del web, quan l'usuari faciliti les seves dades de caràcter personal, està autoritzant expressament P&P al tractament automatitzat d’aquestes per a les finalitats indicades en els mateixos formularis. P&P ha notificat aquest tractament a l’Agència Espanyola de Protecció de Dades.\nP&P pot incorporar les dades facilitades per l'usuari en un fitxer de la seva titularitat inscrit amb el codi 2091321389. P&P no cedirà o comunicarà a tercers les dades recollides sense consentiment de l'usuari. A tal efecte, abans que dades de caràcter personal facilitades pels usuaris no fossin cedits a tercers, P&P hi sol·licitarà el consentiment exprés de cadascun dels usuaris, els quals informarà de les dades d’identificació concretes de cadascun dels destinataris de dites dades així com de la finalitat de cadascuna de les cessions.\nl'usuari podrà exercir els seus drets d'accés, rectificació, cancel·lació o oposició, demanant-ho per escrit a l’adreça postal (P&P, Apartat 5012, E-08080, Barcelona) o a la de correu electrònic de P&P (info@pabtspesch.eu). La informació rebuda per P&P serà emprada en tot moment amb la deguda confidencialitat i secret. P&P adoptarà les mesures de caràcter tècnic i organitzatiu necessàries per tal de garantir la seguretat de les dades i evitar-ne l’alteració, pèrdua o accés no autoritzat. Aquestes obligacions de confidencialitat subsistiran ans un cop finalitzada la relació comercial.\nAdvertiment sobre utilització de galetes (cookies). P&P adverteix que aquest web pot emprar galetes. l'usuari té l'opció d'impedir-ne la generació mitjançant la selecció de la opció adient en el seu programa de navegació.\nLegislació i jurisdicció aplicable. Amb caire general, les relacions amb els usuaris derivades de la prestació dels serveis continguts en aquest web, són sotmesos a la legislació i es dirimiran devant els tribunals de Barcelona.\nEls usuaris d’aquest web són conscients de tot el que precedeix i ho accepten voluntàriament. Mercès.


Diada amb tots els castells portats a plaça descarregats | Esteve Carrera | girona | Cultura popular | El Punt Avui\nDiada amb tots els castells portats a plaça descarregats Diada amb tots els castells portats a plaça descarregats Diada amb tots els castells portats a plaça descarregats Diada amb tots els castells portats a plaça descarregats + Diada amb tots els castells portats a plaça descarregats E-mail\ngirona - 28 octubre 2019 2.00 h\nEls Marrecs de Salt Foto: Joan Antoni Simon.\nEls Minyons de Terrassa Foto: Aloma Lladó.\nEls pilars d’entrada de les tres colles Foto: Joan Antoni Simon.\nDiada amb tots els castells portats a plaça descarregats Diada amb tots els castells portats a plaça descarregats Diada amb tots els castells portats a plaça descarregats Diada amb tots els castells portats a plaça descarregats Diada amb tots els castells portats a plaça descarregats E-mail\nLa diada castellera va complir ahir les expectatives i va reforçar el nivell assolit per la plaça gironina i la complexitat de les estructures que s’hi presenten. També va deixar constància del compromís del món casteller amb la situació que viu el país: l’actuació es va iniciar amb la lectura d’un manifest solidaritzant-se amb els presos. Les tres colles, Marrecs de Salt, Minyons de Terrassa i Capgrossos de Mataró, van descarregar els castells que van portar a plaça.\nEls Marrecs es van lluir amb un triplet de vuits: un 3 de 8, una torre de 8 en la segona ronda i un 4 de 8 per acabar; els dos últims van costar però els saltencs se’ls van guanyar a pols i van aixecar merescudes salves d’emocionats aplaudiments a la plaça del Vi. Els Minyons de Terrassa van confirmar per què formen part de l’elit castellera del país amb un 9 de 8, una torre de 9 amb folre i manilles i un 4 de 9 amb folre. La tercera colla, els Capgrossos de Mataró, van descarregar un 4 de 9, un 3 de 9 amb folre i un espectacular 4 de 8 amb agulla. Va ser una diada rodona i ràpida; l’únic ensurt va ser per als Marrecs en l’últim tram dels pilars de cloenda, quan ja estaven pràcticament descarregats, sense danys majors ni deslluir la satisfacció general de les tres colles i del públic, que els va dedicar llargs aplaudiments.\n“Una diada especial”\n“Sempre és un diada especial perquè amb les tres colles que hi actuem sempre hi ha hagut bon feeling”, va confirmar Iruna Rigau, cap de colla dels Marrecs de Salt. Rigau va recalcar que la diada havia estat un èxit tenint en compte “els castells que s’estan portant, que són complexos”. Pel que fa a l’actuació del seu grup, la cap de colla va explicar que els hauria agradat fer un pas més, portar castells com ara el 5 de 8 i el 3 de 9, però les circumstàncies no ho han permès, i es va mostrar molt contenta pel paper dels saltencs: “No hem pogut fer tots els castells que volíem perquè hem tingut una baixa per lesió d’última hora; el moment sociopolític que vivim també ha fet que fóssim menys en els últims assajos, hi ha hagut proves que no hem pogut treballar prou bé i hem hagut de frenar una miqueta. Tot i així estem molt contents. Hem fet tots aquests castells amb canvis d’última hora i poder mantenir aquest nivell amb baixes i canvis ens fa molt grans; hem pedalat molt, ens ho mereixíem. Ha estat una diada àgil, ràpida i amb molt bona companyia”, va concloure la cap de colla.\nCancel·lacions i preocupació a l’hostaleria\nEls aldarulls que hi ha hagut després de la sentència del procés, l’anul·lació de concerts i de les barraques de les Fires de Sant Narcís i la forta llevantada de dimarts i dimecres, han fet incrementar un 25% el nombre de cancel·lacions als hotels de Girona, segons calculen els representants del gremi. Fonts del sector lamenten que alguns clients “s’han tirat enrere” per aquestes situacions i reconeixen que això afecta, ja que les Fires són l’atractiu més important de la ciutat el tercer trimestre de l’any. Amb tot, el sol i les bones temperatures d’aquest primer cap de setmana de Fires han ajudat a mitigar aquest contratemps, i el president de l’Associació d’Hostaleria de Girona, Josep Carreras, confia que al final no es notarà tant l’impacte dels aldarulls o de la suspensió d’actes. “Per sort, Girona té molts més atractius i confiem que podrem suplir les cancel·lacions que hem tingut”, assenyala. On sí que s’ha notat ja la menor facturació ha estat als restaurants. Carreras assegura que hi ha hagut una davallada difícil de quantificar, però que preocupa els propietaris d’aquests establiments, que per Fires solen fer un bon calaix. L’associació que agrupa bona part dels establiments d’hostaleria gironina compara la situació amb un cap de setmana plujós i que fa tirar enrere el client. “Creiem que al final l’afectació no serà més gran que la que tenim en cas que ens plogui els caps de setmana de Fires”, concreta el president de l’entitat.\nEl Punt Avui. Girona 28-10-2019, Pàgina 24


Médicos Archive - Quirúrgica\nNº de col·legiat: 17.279 Dr. José M.ª Raventós Negra. Des que es va llicenciar en Medicina i Cirurgia per les Universitats de Barcelona (1975) i Minnesota (1979), el Dr. José M.ª Raventós ha enfocat la seva trajectòria professional a l’àmbit de la cirurgia general i de l’aparell digestiu, especialitzant-se en l’àrea de la cirurgia endocrina. […]\nNº de col·legiat: 10.740 Des que es va llicenciar en Medicina i Cirurgia per la Universitat Autònoma de Barcelona (1976), el Dr. Joan Torralba Llopis ha enfocat la seva trajectòria professional en l’àmbit de la cirurgia general i de l’aparell digestiu, amb especialització en l’àrea de la cirurgia mamària, endocrina, abdominal i biliar. Experiència: • […]\nNº de col·legiat: 25.472 Després de llicenciar-se en Medicina i Cirurgia per la Universitat Central de Barcelona (1988), el Dr. Xavier Centeno va fer, via MIR, la residència de cirurgia general i digestiva a l’Hospital Mútua de Terrassa, on va obtenir el títol d’Especialista en Cirurgia General i Digestiva (1994). Ha realitzat dues estades com […]\nNº de col·legiat: 28.645 Llicenciada en Medicina i Cirurgia per la Universitat de Cantàbria (1989) i Especialista en Cirurgia General i de l’Aparell Digestiu per la Universitat Autònoma de Barcelona (UAB), amb una àmplia experiència en cirurgia colorectal, proctologia, patologia del sòl pelvià i en l’estudi amb ecografia endoanal. Experiència: • Cirurgia colorectal. Especialista en malalties […]\nNº de col·legiat: 38.165 Llicenciat en Medicina i Cirurgia per la Universitat del País Basc (1990) i Especialista en Cirurgia General i de l’Aparell Digestiu per la Clínica Universitària de Navarra, el Dr. Alberto Díez-Caballero Alonso ha enfocat la seva trajectòria professional en l’especialització en cirurgia laparoscòpica de l’obesitat, en cirurgia esofagogàstrica i més recentment […]\nÚltima modificació: 14-10-2020 Avís legal